Daily Trading Strategy (บ่าย) – บล.ธนชาต
 สรุปทิศทางและแนวโน้มตลาดบ่ายนี้ บริษัทหลักทรัพย์ ธนชาต จำกัด (มหาชน)
19 ก.พ. 2559

กลุ่มพลังงาน Outperform ตลาดต่อเนื่อง ลุ้น SCC Breakout แนวต้าน
ดัชนี SET อยู่ที่ 1,304.93 จุด +10.34 จุด +0.80% ปริมาณซื้อขาย 19,237  ลบ.
แนวรับ :  1,295 / 1,284 แนวต้าน : 1,308 / 1,313
 
สรุปทิศทางและแนวโน้มตลาด
กลุ่มพลังงาน Outperform ตลาดต่อ…: Downside Risk ราคาน้ำมันต่ำกว่า US$30/bbl จำกัด ขณะที่เริ่มมีการร่วมมือกันระหว่างกลุ่มประเทศผู้ผลิตน้ำมันเพื่อรักษาเสถียรภาพราคาน้ำมัน รวมไปถึง Valuation หุ้นกลุ่มพลังงานที่ส่วนใหญ่ซื้อขายใกล้ Book Value และให้ผลตอบแทนจากเงินปันผลสูง 4-5% ทำให้ยังเป็นกลุ่มหุ้นที่ Outperform ตลาดต่อเนื่อง โดยเราแนะนำ “ซื้อ” หุ้น 3 กลุ่มหลักต่อไป ได้แก่:-
1) น้ำมันฟื้นตัว Valuation ต่ำใกล้ BV: PTT TOP PTTGC SGP
2) High Dividend Yield มองดอกเบี้ยต่ำทั่วโลก: ADVANC INTUCH KTB รวมถึง REIT/INFRA อย่าง CPNRF BTSGIF
3) กำไร ไตรมาส 4/58เติบโตแกร่ง: UNIQ GL และ KCE
SCC…Breakout แนวต้าน 438 บาท: แม้ธุรกิจปูนจะอ่อนแอกว่าที่คาดการณ์ไว้จากราคาปูนที่อ่อนแอกว่าที่คาดการณ์ไว้ แต่ธุรกิจปิโตรยังแข็งแกร่ง จากส่วนต่างราคาผลิตภัณฑ์ปิโตรฯ สูง และส่วนแบ่งจาก Chandra Asri ที่ SCC ถือหุ้นอยู่ 30% เพิ่มขึ้น โดยยังมองกำไร SCC เติบโต 6-10% ในปี 2016-17 ขณะที่ปัจจุบันซื้อขายที่ PE 10x และ PBV 2.2x ต่ำสุดตั้งแต่ปี 2012 โดยระยะสั้นทะลุแนวต้าน 438 บาท ขึ้นไปได้ มีเป้าหมายถัดไปที่ 450 / 460 บาท
 
หุ้นที่น่าสนใจทางเทคนิค
MINT “ซื้อ” ราคาหุ้นดีดตัวขึ้นในกรอบการพักฐานคู่ขนานขาขึ้น พร้อมปริมาณการซื้อขายเริ่มกลับมาสูงขึ้น สอดคล้องกับเครื่องมือ DI+ และ MACD ที่เริ่มวกชี้ขึ้น เป็นจังหวะซื้อเก็งกำไร มีแนวต้านแรกที่ 36.50 บาท ผ่านได้มีเป้าหมายถัดไปที่ 38.00 บาท
CPALL “ซื้อ” ราคาหุ้นแกว่งฟื้นตัวขึ้น พร้อมปริมาณการซื้อขายเริ่มสูงขึ้นอีกครั้ง สอดคล้องกับเครื่องมือ MACD ตัด Signal ขึ้นเป็นบวกวันแรก และ DI+ ตัด DI- และ ADX ขึ้น เป็นจังหวะซื้อเก็งกำไร มีแนวต้านแรกที่ 43.00 บาท และถัดไปที่ 45.00 บาท